Diari Oficial de la Generalitat Valenciana


Sumari del DOGV 7934, del 12-12-2016 (2016/9849)

RESOLUCIÓ de 7 de desembre de 2016, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9849


Data del document
:   07-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 de desembre de 2016, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2016. [2016/9849]  
Amb data 20 de setembre de 2016 es va publicar en el DOCV l'Ordre 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts.  
Posteriorment, el 6 d'octubre de 2016, es va publicar en el DOCV la Resolució de 3 d'octubre de 2016, per la qual es convoquen les dites ajudes per a l'exercici 2016.  
Una vegada finalitzat el termini de presentació de les sol·licituds, amb data 1 de desembre de 2016, s'ha reunit la comissió avaluadora prevista en l'article 12 de l'esmentada Ordre 52/2016, que, una vegada revisats els expedients de sol·licitud presentats i d'acord amb els criteris de valoració establits en l'article 13 de l'esmentada ordre i en l'apartat sisé de la resolució de convocatòria: a) tipologia majoritària de discapacitat de l'alumnat dels centres on l'alumnat es troba escolaritzat, b) nombre d'alumnes sol·licitants usuaris dels serveis complementaris de transport i menjador prestats pel centre, i c) nombre i tipologia de les unitats concertades o convingudes dels centres on l'alumnat es troba escolaritzat, eleva la proposta de concessió de les ajudes a l'alumnat dels centres que han presentat sol·licituds de participació i reuneixen els requisits previstos.  
  
D'acord amb l'article 14 de l'esmentada Ordre 52/2016, el Servei de Títols, Beques i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per l'esmentada comissió avaluadora i l'eleva al director general de Centres i Personal Docent.  
Vista l'esmentada proposta de resolució i fent ús de les atribucions que m'atorga la disposició final tercera, delegació de competències, de l'esmentada Ordre 52/2016, de 16 de setembre, de la Conselleria d'Educació, Investigació, Cultura i Esport, resolc:  
  
Primer  
Concedir les ajudes econòmiques per a subvencionar els serveis complementaris de transport i menjador a l'alumnat dels centres d'educació especial de titularitat privada concertats i de titularitat de corporacions locals convinguts (438 usuaris dels serveis de transport i 540 de menjador, escolaritzats en 15 centres distints), per un import total d'1.971.000,00 euros per a l'exercici 2016, tal com es detalla en l'annex I d'aquesta resolució.  
  
Segon  
Les ajudes esmentades s'abonaran a càrrec de la línia S1572.000, capítol IV, de la secció, servei, centre gestor i programa 16.78.29.705.64 d'Ensenyança Primària, prevista en la Llei 11/2015, de 29 de desembre, de Pressupostos de la Generalitat per a l'exercici 2016.  
  
  
Tercer  
A l'efecte d'acreditar el cost de la prestació dels serveis, els centres on l'alumnat beneficiari es troba escolaritzat, hauran d'aportar la documentació acreditativa de les despeses ocasionades d'acord amb el que estableix l'article 16 de la mencionada Ordre 52/2016 i en l'apartat nové de la Resolució de 3 d'octubre esmentada.  
  
El termini de presentació de la documentació acreditativa de la despesa realitzada finalitzarà el 14 de desembre de 2016.  
Quart  
Ordenar la publicació en el Diari Oficial de la Generalitat Valenciana de la present resolució, junt amb el seu annex I, que a més també es publicaran en la següent pàgina web de la Conselleria d'Educació, Cultura i Esport:  
http://www.ceice.gva.es/ocd/areacd/val/abc/subvenciones.asp (valencià)  
http://www.ceice.gva.es/ocd/areacd/es/abc/subvenciones.asp (castellà)  
La relació nominal de l'alumnat beneficiari quedarà exposada en el tauler d'anuncis del centre on es trobe escolaritzat.  
  
De conformitat amb els articles 107, 116 i 117 de la Llei de règim jurídic de les administracions públiques i del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què haja d'entendre's presumptament desestimat.  
  
València, 7 de desembre de 2016.- El director general de Centres i Personal Docent: José Joaquín Carrión Candel.